Document ID: 31997D0031

KOMMISSIONENS BESLUTNING af 17. december 1996 om godkendelse af det af Sverige forelagte program for ordningen for veterinærkontrol ved de ydre grænser for 1997 og om fastsættelse af niveauet for Fællesskabets finansielle deltagelse (Kun den svenske udgave er autentisk) (97/31/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 38, og
ud fra følgende betragtninger:
Styrkelse af veterinærkontrollen ved de ydre grænser er på grund af indførelsen af det indre marked en af prioriteterne for EF's indsats;
Sverige har forelagt et program for forbedring af ordningen for veterinærkontrol ved de ydre grænser for 1997;
dette program figurerer på listen over de programmer til forbedring af ordningen for veterinærkontrol ved de ydre grænser, der kan modtage økonomisk støtte fra EF i 1997, som fastsat i Kommissionens beslutning 96/729/EF (3);
som følge af programmets betydning for opnåelsen af de af EF fastsatte mål bør EF's økonomiske deltagelse fastsættes til 50 % af Sveriges udgifter, dog højst 1 450 000 ECU;
EF kan yde økonomisk tilskud, forudsat at de planlagte foranstaltninger gennemføres, og myndighederne leverer alle nødvendige oplysninger inden for den fastsatte frist;
de i denne beslutning fastsatte foranstaltninger er i overensstemmelse med udtalelse fra Stående Veterinærkomité -
VEDTAGET FØLGENDE BESLUTNING:
Artikel 1
Det af Sverige forelagte program for forbedring af ordningen for veterinærkontrol ved de ydre grænser, som er sammenfattet i bilaget til denne beslutning, godkendes for perioden fra den 1. januar 1997 til den 31. december 1997.
Artikel 2
Sverige sætter den 1. januar 1997 de nødvendige love og administrative bestemmelser i kraft for at gennemføre det i artikel 1 omhandlede program.
Artikel 3
1. EF's økonomiske bidrag er på 50 % af de af Sverige afholdte udgifter til gennemførelse af programmet, dog højst 1 450 000 ECU.
2. EF's økonomiske bidrag ydes efter:
- fremsendelse til Kommissionen hver tredje måned af en rapport om programmets forløb og de afholdte udgifter
- fremsendelse til Kommissionen senest den 1. juni 1998 af en endelig rapport om den tekniske gennemførelse af programmet ledsaget af bilag vedrørende de afholdte udgifter.
Artikel 4
Denne beslutning er rettet til Kongeriget Sverige.
Udfærdiget i Bruxelles, den 17. december 1996.

Labels: 17
3
6
18
15